
# Разил Вәлиев: «Мин соң кемгә эндәшим?»

(ШИГЫРЬ)

*Нигә без һаман хокуксыз,*

*Нигә без һаман да ким?*

*Тукай Гаязга эндәшкән,*

*Мин соң кемгә эндәшим.*

Ркаил Зәйдулла

*(дусларча шаяру)*

Шигърияттә битараф юк,

Һәрбер шагыйрь көндәшең.

Син биектә – күктә бүген,

Син җиһанга эндәштең.

Эндәштең – күкләр күкрәде,

Җиһан койды күз яшен.

Син чорлар белән сөйләштең,

Һәрбер сүзең – ут, яшен.

Барлап чыктың бөекләрне,

Табалмадың тиңдәшең...

Син тарихка, син халыкка,

Син милләткә эндәштең.

Тукай Гаязга эндәшкән,

Син шигырьгә эндәштең.

Шигырь – синең татлы төшең,

Шигырь – ачы күз яшең.

Следите за самым важным и интересным в Telegram-каналеТатмедиа

## Нет комментариев
Разил Вәлиев: «Мин соң кемгә эндәшим?»